Wes Morgan

Westley Nathan "Wes" Morgan (lahir 21 Januari 1984) ialah pemain bola sepak profesional dan kapten Leicester City. Dia bermain sebagai pemain pertahanan. Dia menghabiskan majoriti kariernya bersama Nottingham Forest sebelum berpindah ke Leicester City pada bulan Januari 2012. 

Karier
Nottingham Forest
Dilahirkan di Nottingham, dan tidak diterima oleh jiran Nottingham Forest, Notts County ketika berumur 15 tahun, Morgan telah mempertimbang untuk meninggalkan bola sepak sebagai pilihan kerjaya, tetapi peluangnya datang untuk menyertai Forest.

Berikutan beberapa persembahan cemerlang dalam pasukan belia, pemain pertahanan itu membuat penampilan sulung pada 12 Ogos 2003 menentang Port Vale ketika berumur 19 tahun. Sepanjang musim 2003-04, dia berjaya menempatkan dirinya dalam pasukan utama, bermain bersama-sama bekas pemain antarabangsa England Des Walker dan Michael Dawson yang kemudiannya bermain untuk pasukan kebangsaan.

Dalam kempen 2007-08, Morgan membantu Forest naik divisyen ke Liga Championship secara automatik selepas mereka menduduki tempat kedua dalam liga. Satu-satunya gol Morgan dalam musim itu datang ketika kemenangan 2-0 ke atas Tranmere Rovers. Morgan membantu Forest mengekalkan 24 jersi bersih dalam musim itu.

Morgan mendapati ianya sukar untuk menyesuaikan diri dengan kehidupan kembali dalam Liga Championship semasa separuh pertama musim 2008-09, dengan Forest berada di zon penyingkiran. Berikutan pemecatan Colin Calderwood semasa Hari Boxing 2008, dan ketibaan Billy Davies tidak lama kemudian, Morgan dan barisan pertahanan Forest kelihatan lebih kukuh dan mereka berjaya kekal dalam Liga Championship. Pada akhir musim 2008-09, dia telah membuat sebanyak 274 penampilan dalam semua pertandingan.

Bulan Oktober 2011 menyaksikan Wes Morgan membuat penampilan ke-400 nya untuk Nottingham Forest ketika menentang Hull City. Dalam perlawanan itu, dia juga diberikan peranan kapten.

Pada 20 Januari 2012, Nottingham Forest mengumumkan mereka menolak tawaran untuk Morgan dari seteru, Leicester City.

Leicester City
Pada 30 Januari 2012, Wes Morgan menyertai seteru Midland Timur, Leicester City dengan yuran perpindahan yang tidak didedahkan dipercayai sekitar £1j. Sebagai keputusan persembahannya menjelang akhir musim 2011/12, dia telah diberi peranan sebagai kapten Leicester City menjelang musim 2012/13. Persembahan mengagumkan membolehkannya dicalonkan untuk Pemain Bulanan Liga Championship untuk bulan September. Pada tahun 2014, Leicester dinaikkan ke Liga Perdana Inggeris dan akan bermain di divisyen utama untuk musim 2014-15.

Karier antarabangsa
Pada 1 September 2013, Morgan dipanggil ke skuad Jamaica buat pertama kali. Dia membuat penampilan sulungnya ketika seri 0–0 dengan Panama di Estadio Rommel Fernández, Panama City pada 7 September 2013. Morgan menjadi kapten Reggae Boyz buat pertama kali ketika kekalahan 1–3 kepada Kanada pada 9 September 2014.

Statistik karier

 EnglandMusimKelabDivisyenLigaPialaPiala LigaLain-lainJumlah Kmncln  Gol  Kmncln  Gol  Kmncln  Gol  Kmncln  Gol  Kmncln  Gol2002–03Kidderminster Harriers (pinjam)Divisyen Ketiga5100000051Jumlah keseluruhan Kidderminster Harriers 51000000512002–03Nottingham ForestDivisyen Pertama00000000002003–043221030003622004–05Championship4314040005112005–06League One4323010004722006–073805010514912007–084211020104612008–09Championship4212020004612009–104432030205132010–114612010205112011–12221003100252Jumlah keseluruhan Nottingham Forest 35212200201101402142011–12Leicester CityChampionship1702000001902012–134513010205112013–144520031004832014–15 Liga Perdana Inggeris180100000190Jumlah keseluruhan Leicester City12536041201374 Jumlah keseluruhan4821626024212154419

Antarabangsa

+ Statistik antarabangsa Pasukan kebangsaan  Tahun  Kmncln  GolJamaica 2013  4  0 2014  5  0 Jumlah  9  0

Kejayaan
Kelab
Leicester City
Football League Championship: 2013–14

Nottingham Forest
Football League One (Naib-juara): 2007–08

Individu
Pasukan Tahunan Liga Championship (3): 2010–11, 2012–13, 2013–14
Pemain Terbaik Musim Leicester City: 2012–13
Pemain Terbaik Musim Pilihan Pemain Leicester City: 2012–13 

Rujukan

Pautan luar

Category:Kelahiran 1984
Category:Orang hidup
Category:Pemain bola sepak Inggeris
Category:Orang Inggeris berketurunan Jamaica
Category:Pemain bola sepak Jamaica
Category:Pemain pertahanan (bola sepak)
Category:Pemain Nottingham Forest F.C.
Category:Pemain Kidderminster Harriers F.C.
Category:Pemain Leicester City F.C.
Category:Pemain Liga Bola Sepak Inggeris
Category:Pemain Liga Perdana Inggeris